title: Castellot
text: Castellot (Castellote en castellano) ye un municipio de la provincia de Teruel, situato en la comarca de lo Mayestrato. A suya población yera de 804 habitants (2010), en una superficie de 233,2 km².
  
  Cheografía 
  Ye situato en una cuenca marguinal de lo Sistema Iberico. Comprende los lugars d'Abenfigo, L'Alchezira, Crespol, Las Cuevas de Canyart, Dos Torres de Mercader, Ladrunyán, Las Planas, Alagons, Luco de Bordón y Torremocha. Bi ha nuclios de pardinas despoblatos u quasi, Alconzal, Güergo, Mas de Blasco, Mas de Ricol, Perogil, Mas de Soler, Mas de Lej, Lo Figueral, Latonar. Quan se fació lo entibo de Santolea inundoron Mas de Campos y Santolea.
  
  Mugas 
  Lo suyo termin muga con Molins, Berche, Seno, Alcorisa, Lo Mas de las Matas, Las Parras de Castellot, Palanques, Lo Forcallo, La Todoliella, Bordón, Villar Luengo y Exulv.
  
  Historia 
  Pareix que fue reconquiesto en una primera fase por Alifonso I, porque bi ha un documento de 1175 en la epoca de Alifonso II en que lo caballero Espanyol de Castellot invocaba dreitos datos por lo primer rei. Lo nombre de lo lugar vien por este presonache. Dimpués pasó a depender de la Orden de lo Santo Redentor d'Alfambra, pero en abril de 1196 pasó a la Orden de lo Temple, que i organizoron una comanda con churisdicción sobre atros lugars dependients. Los templers de Castellot estioron un nuclio de resistencia en lo sieglo XIV. Quan la orden templera se disolvió, Castellot pasó a depender de la Orden de lo Hespital. Quan las guerras carlistas desfacioron lo castiello templer.
  
  Toponimia 
  Como s'ha dito prene lo nombre de lo caballero Espanyol de Castellot. En textos medievals podemos veyer lo nombre trascrito de diferents trazas: Castellot, Castelloth, Castelot, Casteloth, seguntes las preferencias de diferents escribas, y las más estranias y minoritarias como Castelloto, Casteeleyt (curiosa interpretación con lo medievalismo esleito).
  
  Parla 
  Como en La Iglesuela, Alcorisa y lo Mas de las Matas bi ha muitos aragonesismos, a sobén coincidents con parabras catalanas. Fueras de la parla de Las Cuevas de Canyart no s'han investigato guaire. Destacan parabras como tajudo, fuesa, pulso, escullar, zoca, ansa, fiemo, royo, fardacho, apegar, panizo, espinae, zurrón, coscolla, badar, carrucha, purna, puncha, furdinya, tetar, somero, mesache, vorruga, melico, esparvero, astral, cachapo y espullar.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Casa d'a Villa.
   Castiello.
   Casal Gordiano.
   Casal d'os Plana.
   Casal d'as Pepetas.
   Ilesia de Sant Miguel.
   Ermita d'a Virchen de l'Augua.
   Ermita d'o Llovedor.
   Ermita de Sant Macario, 1718.
  
  Fiestas 
   Sant Macario, chinero.
   Una tradición propia de Castellot ye una romería nomás que pa hombres ta un puesto montanyoso dito llovedor; ye o 1 de mayo y ye dedicata à la Virchen de l'agua, a qui ye dedicata a Ermita que bi ha en este puesto. La romería se fa dende 1405 en que once mozos fuoron ta la virchen de la Balma, en la provincia de Castellón, pa demandar augua.
   Fiestas patronals d'a Virchen de l'augua, agosto.
  
  Presonalidatz naixitas de Castellot 
   Miguel Buñuel Tallada (1924-1980), escritor.
   Agustín Plana Sancho (1890-1980).
   Manuel Ricol Giner (1849-1920).
  
  Referencias